|  |
| --- |
| Mėlyna ir geltona |
|  |
| Šūkis | Kartu iki Pergalės |
| Įkurta | 2014 m. spalio 14 d. (2014-10-14) |
| Tipas | Nevyriausybinė organizacija |
| Tikslas | Ginkluoto Ukrainos pasipriešinimo prieš Rusijos agresiją parama (ne ginklai) |
| Būstinė | Gedimino pr. 10-5, LT-01103 Vilnius |
| Vadovas | Jonas Axel Oehman |
| Svarbūs žmonės | Žemyna Bliumenzonaitė, Paulius Kijauskas, Karolis Paleckis |
| Tinklalapis | www.blue-yellow.lt |

**Mėlyna ir geltona** – nevyriausybinė organizacija, remianti (jų pačių žodžiais) „ginkluotą Ukrainos pasipriešinimą prieš Rusijos agresiją", nuo 2014 metų. Ji aprūpina Ukrainos karius ir savanorius įranga, kuri nėra ginkluotė, tačiau aiškiai naudojama būtent kovoje ir ten reikalinga. Organizacijos nariai turi keletą Ukrainos apdovanojimų. Oficialiai joje įdarbinti septyni darbuotojai.

Tiekiamos šarvinės liemenės, šalmai, mašinos, optika, radijo ryšio priemonės, naktinio matymo įranga, dronai, apranga bei taktinė medicina.

Surenkamos sumos
----------------

2017–2019 metais organizacija per metus surinkdavo apie 100 000 eurų.

2022 m. prasidėjus Rusijos–Ukrainos karui, aukojamos sumos išaugo. Vien invazijos dieną, vasario 24 d. buvo paaukota maždaug milijonas eurų, iki vasario 25 d. paaukota apie du milijonus eurų. Pirmojo Rusijos invazijos mėnesio metu organizacijai „Mėlyna ir geltona" lietuviai per 2022 m. paaukojo daugiau kaip 40 mln. eurų. Vidutinė auka siekia apie 100 eurų, aukoja tiek paprasti žmonės, tiek ir verslai. Pačios organizacijos duomenimis, 2022 m. kovo 16 dieną jau buvo ne šiaip surinkta bet ir išsiųsta paramos už 18 500 000 eurų.

LRT studijoje organizacija taip pat rengė paramos koncertus „Kartu iki pergalės", kurių metu irgi buvo surinkta lėšų.

Registracija
------------

Registracija tinklalapyje reikalinga tik juridiniams asmenims, suteikiantiems daugiau nei 1500 eurų paramos. Fiziniams asmenims registracija nereikalinga.


„Siųsk pinigus kovoti. Tavo sąskaita yra tavo ginklas Ukrainoje."

– organizacijos tinklalapis

Sukčiavimo atakos prieš organizaciją
------------------------------------

Socialiniuose tinkluose (Facebook ir pan.) būta apgalvotų sukčiavimo atakų prieš šią organizaciją, kurių metu buvo kviečiama aukoti neva jai, tačiau nurodant kitą banko sąskaitą. Ten sukurtos netikros paskyros iš pažiūros atrodo identiškai tikroms. Utenos policija perspėjo būti apdairiems ir prieš pervedant pinigus sutikrinti tinklalapio adresą bei banko sąskaitos numerį.

Šaltiniai
---------

1. 1 2 3  Organizacijos tinklalapis.
2. 1 2 3 4  Mėlyna ir geltona, VšĮ (rekvizitai) rekvizitai.vz.lt
3. ↑  „Blue / Yellow" organizacija praneša, kad Ukrainai paaukota daugiau nei milijonas eurų lrt.lt
4. 1 2  „Galimybės padėti Ukrainai ir jos žmonėms: kur ir kaip prisidėti". *delfi.lt*. Delfi. 2022-02-25. Nuoroda tikrinta 2024-03-12.
5. ↑  Austėja Masiokaitė-Liubinienė (2022). Organizacijai „Mėlyna ir geltona" lietuviai jau paaukojo 10 mln. eurų. kaunas.kasvyksta.lt
6. 1 2  Paramą Ukrainai renkantys „Blue / Yellow" įspėja: sukčiai bando pasinaudoti mūsų vardu. lrytas.lt
7. ↑  „Atkreipkite dėmesį norėdami skirti paramą Ukrainai". *utena.policija.lrv.lt*. Utenos apskrities vyriausiasis policijos komisariatas. 2022-03-01. Nuoroda tikrinta 2023-07-02.[neveikianti nuoroda]